CELEX: 62009CN0501
Language: sk
Date: 2009-12-03 00:00:00
Title: Vec C-501/09: Návrh na začatie prejudiciálneho konania, ktorý podal Bundesfinanzhof (Nemecko) 3. decembra 2009 — Lothar Lohmeyer/Finanzamt Minden

13.3.2010   
            
            
               SK
            
            
               Úradný vestník Európskej únie
            
            
               C 63/22
            
         Návrh na začatie prejudiciálneho konania, ktorý podal Bundesfinanzhof (Nemecko) 3. decembra 2009 — Lothar Lohmeyer/Finanzamt Minden
   (Vec C-501/09)
   2010/C 63/36
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobca: Lothar Lohmeyer
   
      Žalovaný: Finanzamt Minden
   
      Prejudiciálne otázky
   
   
               1.
            
            
               Má sa pojem „potraviny“ v prílohe H kategórie 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu (1) vykladať v tom zmysle, že pod neho spadajú len potraviny, „ktoré si vezmeme so sebou“, rovnako ako sa bežne predávajú v obchode s potravinami, alebo sem spadajú aj jedlá a pokrmy pripravené varením, vyprážaním, pečením alebo iným spôsobom na okamžitú konzumáciu?
            
         
               2.
            
            
               Pokiaľ sú „potravinami“ v zmysle prílohy H kategórie 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu aj jedlá a pokrmy určené na okamžitú konzumáciu:
               Má sa článok 6 ods. 1 prvá veta šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu vykladať v tom zmysle, že sem patrí výdaj čerstvo pripravených jedál a pokrmov, ktoré spotrebiteľ skonzumuje na mieste s využitím zariadení slúžiacich na konzumáciu, ako napr. pulty, barové stoly alebo podobné zariadenia, a neberie si ich so sebou?
            
         
      (1)  Ú. v. ES L 145, s. 1; Mim. vyd. 09/001, s. 23.